钦定古今图书集成/明伦汇编/氏族典/第492卷 > 《凌迪知万姓统谱》 > 盛庸
## 钦定古今图书集成/明伦汇编/氏族典/第492卷 > 《凌迪知万姓统谱》 > 盛庸

按《万姓统谱》，“庸不知何许人。靖难兵起，充参将，从长
兴侯，数失利。又从曹国公转战燕、齐间，互有胜负。建
文二年七月，铁铉守济南，庸夜出劫战，昼凭城防御，
尽毁诸攻具。捷闻，即军中封庸历城侯，充平燕将军、
总兵官。是年十二月战东昌，杀张玉。三年三月，大战
于夹河，杀谭渊。再战败，走德州。靖难兵至浦口，庸出”
高资港，又战败。永乐元年致仕。后削爵。庸暴卒。